ΑΠΟΦΑΣΕΙΣ
Αριθμ. 4300/24/ΓΠ
Επικαιροποίηση του Κανονισμού του Προγράμματος Μεταπτυχιακών Σπουδών «Ζωική Παρα-
γωγή και Περιβαλλοντική Διαχείριση» του Τμήματος Επιστήμης Ζωικής Παραγωγής της Σχολής
Γεωπονικών Επιστημών του Πανεπιστημίου Θεσσαλίας, σύμφωνα με τον ν. 4957/2022.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τα άρθρα 79 και 80 του ν. 4957/2022 (Α’ 141).
2. Την υπό στοιχεία 135557/Ζ1/1-11-2022 εγκύκλιο του
ΥΠΑΙΘ, με την οποία ορίζεται ότι τα υφιστάμενα κατά τη
δημοσίευση του ν. 4957/2022 ΠΜΣ θα αξιολογηθούν
σύμφωνα με τις διατάξεις του ν. 4957/2022 και θα πρέπει
να έχουν προσαρμόσει τις διαδικασίες τους σύμφωνα με
αυτόν, όπως είναι η επικαιροποίηση της απόφασης του
Κανονισμού τους.
3. Το άρθρο 66 του ν. 4917/2021 (Α’ 67), όπως τροποποιήθηκε με το άρθρο 66 του ν. 4950/2022 (Α’ 128) και
το άρθρο 448 του ν. 4957/2022 (Α’ 141).
4. Το άρθρο 59 του ν. 5026/28-02-2023 (Α’ 45).
5. Την υπό στοιχεία 8757/22/ΓΠ/03-05-2022 (Β’ 2281)
απόφαση της Συγκλήτου του Πανεπιστημίου Θεσσαλίας,
με την οποία το Π.Μ.Σ. «Ζωική Παραγωγή και Περιβαλλοντική Διαχείριση», ιδρύθηκε σύμφωνα με τις διατάξεις
του ν. 4485/2017.
6. Την υπό στοιχεία 9609/22/ΓΠ/12-05-2022 (Β’ 2451)
απόφαση της Συγκλήτου του Πανεπιστημίου Θεσσαλίας,
με την οποία εγκρίθηκε ο Κανονισμός λειτουργίας του
Π.Μ.Σ. «Ζωική Παραγωγή και Περιβαλλοντική Διαχείριση».
7. Το υπό στοιχεία 29110/23/ΓΠ1/21-12-2023 έγγραφο του Τμήματος Επιστήμης Ζωϊκής Παραγωγής με
το οποίο απέστειλε απόσπασμα πρακτικού της 89ης/
30-11-2023 συνεδρίασης της Συνέλευσής του που αφορά στην επικαιροποίηση του Κανονισμού Λειτουργίας
του προγράμματος μεταπτυχιακών σπουδών με τίτλο
«Ζωική Παραγωγή και Περιβαλλοντική Διαχείριση», σύμφωνα με τις διατάξεις του ν. 4957/2022(Α’ 141).
8. Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Προϋπολο-
γισμού του Ιδρύματος, αποφασίζουμε:
Την επικαιροποίηση, σύμφωνα με τον ν. 4957/2022
(Α’ 141) του Κανονισμού του Π.Μ.Σ. «Ζωική Παραγωγή και
Περιβαλλοντική Διαχείριση» του Τμήματος Επιστήμης
Ζωικής Παραγωγής της Σχολής Γεωπονικών Επιστημών
του Πανεπιστημίου Θεσσαλίας, ως εξής:
ΚΑΝΟΝΙΣΜΟΣ
ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ
«ΖΩΙΚΗ ΠΑΡΑΓΩΓΗ ΚΑΙ ΠΕΡΙΒΑΛΛΟΝΤΙΚΗ ΔΙΑΧΕΙΡΙΣΗ»
(σύμφωνα με τις διατάξεις του ν. 4957/2022)
ΕΙΣΑΓΩΓΗ
Το ΠΜΣ με τίτλο «Ζωική Παραγωγή και Περιβαλλοντική Διαχείριση» του Τμήματος Επιστήμης Ζωικής Πα-
ραγωγής του Πανεπιστημίου Θεσσαλίας ιδρύθηκε το
2022, σύμφωνα με τις διατάξεις του ν. 4485/2017 και
ο κανονισμός του επικαιροποιήθηκε σύμφωνα με τον
ν.  4957/2022. Ο Εσωτερικός Κανονισμός του Π.Μ.Σ.
«Ζωική Παραγωγή και Περιβαλλοντική Διαχείριση»
ακολουθεί το Γενικό Κανονισμό Μεταπτυχιακών Σπουδών (σύμφωνα με τον ν. 4957/2022) του Πανεπιστημίου
Θεσσαλίας και εγκρίνεται αρχικά από τη Συνέλευση του
Τμήματος Επιστήμης Ζωικής Παραγωγής του Πανεπιστημίου Θεσσαλίας και στη συνέχεια από τη Σύγκλητο του
Πανεπιστημίου Θεσσαλίας, μετά από σύμφωνη γνώμη
της Επιτροπής Μεταπτυχιακών Σπουδών του Π.Θ. και
στη συνέχεια δημοσιεύεται στην Εφημερίδα της Κυβερνήσεως, αναρτάται στο διαδικτυακό τόπο του Τμήματος,
κοινοποιείται στο Υπουργείο Παιδείας, Θρησκευμάτων
και Αθλητισμού και τίθεται προς ισχύ. Ο Εσωτερικός Κανονισμός δύναται να τροποποιείται και να αναθεωρείται
περιοδικά με συνεχείς βελτιώσεις και επικαιροποιήσεις,
χωρίς να χάνει τη βασική δομή του και το περιεχόμενο,
με απόφαση της Συνέλευσης του Τμήματος Επιστήμης
Ζωικής Παραγωγής του Παν/μίου Θεσσαλίας, κατόπιν
σχετικής εισήγησης του Δ/ντού του ΠΜΣ και έγκρισης
από τη Σύγκλητο.
Άρθρο 1
Αντικείμενο και Σκοπός του Προγράμματος
Μεταπτυχιακών Σπουδών (Π.Μ.Σ.)
1. Σκοπός του ΠΜΣ
Βασικός στόχος του παρόντος Π.Μ.Σ. είναι κατ’ αρχήν
η μεταπτυχιακή εκπαίδευση και έρευνα αποφοίτων Α.Ε.Ι.
πάνω σε ζητήματα που σχετίζονται με τις έννοιες και τους
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1835
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
μεθοδολογικούς άξονες της ζωικής παραγωγής και ιδιαίτερα με την εφαρμογή των πολιτικών σε θέματα περιβαλ-
λοντικής διαχείρισης. Η εμβάθυνση στα αντικείμενα αυτά
σε θεωρητικό αλλά ιδιαίτερα σε εφαρμοσμένο επίπεδο
αποτελεί βασικό εκπαιδευτικό και ερευνητικό προσανατολισμό του Προγράμματος. Η έμφαση στη διάσταση της
εφαρμογής ανταποκρίνεται απόλυτα στους αντικειμενικούς στόχους της Ανώτατης Εκπαίδευσης και του Τμή-
ματος Επιστήμης Ζωικής Παραγωγής, όπως αυτοί προσδιορίζονται από την ισχύουσα ιδρυτική νομοθεσία τους.
Παράλληλα, στόχος είναι η παραγωγή ενός εξειδικευμένου επιστημονικού δυναμικού που θα μπορεί άμεσα
να ενταχθεί στην αγορά εργασίας και να καλύψει την
αυξανόμενη επαγγελματική ζήτηση που παρατηρείται
διεθνώς σε αυτό το πεδίο, τόσο στον ιδιωτικό, όσο και
στον ευρύτερο δημόσιο τομέα.
Ειδικότερα για τους πτυχιούχους του Τμήματος Επιστήμης Ζωικής Παραγωγής, το περιεχόμενο του Π.Μ.Σ.
αποσκοπεί στο να διευρύνει σημαντικά το επιστημονικό
και επαγγελματικό αντικείμενό τους, να τους προσφέρει
το γνωστικό υπόβαθρο για να μπορούν να ανταποκριθούν στις αντίστοιχες ανάγκες της ελληνικής και της δι-
εθνούς αγοράς εργασίας και να καλύψει τις απαιτήσεις
της τεχνολογίας και της ακαδημαϊκής έρευνας. Σκοπός
του είναι τέλος, να επεκτείνει και να συμπληρώσει σε
ανώτερο επίπεδο τις προπτυχιακές σπουδές σε γνωστικά
αντικείμενα που περιέχονται σε μαθήματα του ισχύοντος
προγράμματος σπουδών του Τμήματος.
Δεδομένης της κλιματικής αλλαγής που αποτελεί ένα
από τα σημαντικότερα ζητήματα που σχετίζονται με το
περιβάλλον σε παγκόσμιο επίπεδο, ένας από τους αναγνωρισμένους τομείς που εντείνει το πρόβλημα, είναι η
Ζωική Παραγωγή. Είναι σαφές, ότι τα θέματα περιβαλλοντικής διαχείρισης θα πρέπει να εμπλακούν ουσια-
στικά με την ζωική παραγωγή, που προκαλεί πλήθος
προβλημάτων, τα οποία μεγεθύνονται ανάλογα με το
βαθμό εντατικοποίησης της εκτροφής και επιδεινώνει
τελικά το φαινόμενο του θερμοκηπίου με δυσμενείς επιπτώσεις και αρνητική επίδραση στο περιβάλλον. Όλα
τα παραπάνω ενισχύουν επιτακτικά την ανάγκη για
προσαρμοσμένη, στις υφιστάμενες απαιτήσεις, εκπαιδευτική κατάρτιση των επιστημόνων, που προσβλέπει
στην ανάπτυξη δεξιοτήτων και επίκαιρων γνώσεων, σε
θέματα περιβαλλοντικής διαχείρισης. Με βάση τα παραπάνω επιμέρους στόχοι του ΠΜΣ είναι να παράσχει
τα απαραίτητα εφόδια σε άτομα τα οποία επιθυμούν να:
· Αποκτήσουν τεκμηριωμένη και αξιοποιήσιμη γνώση
για τη σχέση της ζωικής παραγωγής με το περιβάλλον.
· Εκπαιδευτούν στην αναγνώριση και εκτίμηση κινδύνων που απειλούν το περιβάλλον από τη ζωική πα-
ραγωγή.
· Εκπαιδευτούν στις σύγχρονες τάσεις φιλο-περιβαλλοντικής Διαχείρισης της Ζωικής Παραγωγής.
· Αποκτήσουν ένα σημαντικό εφόδιο σε ένα τομέα της
αγοράς εργασίας, που αναπτύσσεται γρήγορα στην Ελλάδα και το εξωτερικό.
· Στελεχώσουν επιχειρήσεις και οργανισμούς με στελεχιακό δυναμικό με ικανότητες στην φιλο- περιβαλλο-
ντική διαχείριση της ζωικής παραγωγής.
2. Γνωστικά αντικείμενα του ΠΜΣ
Τα γνωστικά αντικείμενα του Προγράμματος Μεταπτυχιακών Σπουδών με τίτλο: «Ζωική Παραγωγή και Περι-
βαλλοντική Διαχείριση» («MSc in Animal Production and
Environmental Management»), αποτελούν αναβαθμισμένη συνέχεια των γνωστικών αντικειμένων του Τμή-
ματος Επιστήμης Ζωικής παραγωγής, δίνοντας έμφαση
στην σύνδεση της ζωικής παραγωγής με το περιβάλλον.
Με βάση τις εξελίξεις και απαιτήσεις της αγοράς, αλλά
και της επιστήμης γενικότερα, τα γνωστικά αντικείμενα
που έρχεται να καλύψει το συγκεκριμένο ΠΜΣ αφορούν:
α) Ζωοτεχνία, β) Γενετική, γ) Ενιαία υγεία, δ) Συστήματα
διαχείρισης ποιότητας, ε) Κυκλική οικονομία, στ) Τρόφιμα ζωικής προέλευσης και η σύνδεσή τους με την περι-
βαλλοντική διαχείριση.
3. Τίτλος σπουδών
Το Π.Μ.Σ. απονέμει Δίπλωμα Μεταπτυχιακών Σπουδών (Δ.Μ.Σ.) με τίτλο: «Ζωική Παραγωγή και Περιβαλ-
λοντική Διαχείριση» («MSc in Animal Production and
Environmental Management»), εφόσον ο μεταπτυχιακός
φοιτητής ολοκληρώσει με επιτυχία το σύνολο των προβλεπόμενων μαθημάτων του προγράμματος, καθώς και
τη διπλωματική του εργασία, σύμφωνα με τον παρόντα
κανονισμό μεταπτυχιακών σπουδών.
4. Κατηγορίες υποψηφίων στο ΠΜΣ
Στο ΠΜΣ γίνονται δεκτοί μεταπτυχιακοί φοιτητές,
πτυχιούχοι Τμημάτων ΑΕΙ (Πανεπιστημίων και ΤΕΙ) της
ημεδαπής και αναγνωρισμένων ομοταγών Ιδρυμάτων
της αλλοδαπής και ειδικότερα μετά από επιλογή, όπως:
- Επιστήμης Ζωικής Παραγωγής, Κτηνιατρικής, Γεωπονικών επιστημών, Περιβάλλοντος, και άλλης συναφούς
ειδικότητας,
-  Πτυχιούχοι άλλων Τμημάτων ΑΕΙ (Πανεπιστημίων
ή ΤΕΙ) με σχετική συνάφεια στο αντικείμενο του συγκεκριμένου ΠΜΣ που κατά περίπτωση κρίνονται από την
αρμόδια Επιτροπή Επιλογής μεταπτυχιακών φοιτητών.
- Πτυχιούχοι ΑΕΙ της αλλοδαπής, συναφούς ειδικότητας, σύμφωνα με τα άρθρα 304 και 307 του ν. 4957/2022.
- Μέλη των κατηγοριών ΕΕΠ, ΕΔΙΠ και ΕΤΕΠ, μπορούν
να εγγραφούν ως υπεράριθμοι και μόνο ένας κατ’ έτος
στο ΠΜΣ του Τμήματος που υπηρετούν και είναι συναφές
με τον τίτλο σπουδών και το έργο που επιτελούν στο
οικείο Ίδρυμα.
Ο ανώτατος αριθμός των εισακτέων μεταπτυχιακών
φοιτητών και φοιτητριών καθορίζεται σε είκοσι (20),
σύμφωνα με το ΦΕΚ ίδρυσης του ΠΜΣ. Ο πίνακας επιτυχόντων επικυρώνεται από τη Συνέλευση. Τα μέλη των
κατηγοριών Ε.Ε.Π., καθώς και Ε.ΔΙ.Π. και Ε.Τ.Ε.Π. που είναι
κάτοχοι τίτλου του πρώτου κύκλου σπουδών Α.Ε.Ι. της
ημεδαπής ή ομοταγών ιδρυμάτων της αλλοδαπής, μπορούν μετά από αίτησή τους να εγγραφούν ως υπεράριθ-
μοι, και μόνο ένας κατ’ έτος και ανά ΠΜΣ, μόνο σε ΠΜΣ
που οργανώνεται στο Τμήμα όπου υπηρετούν, το οποίο
είναι συναφές με το αντικείμενο του τίτλου σπουδών και
του έργου που επιτελούν στο οικείο Τμήμα.
Ο ελάχιστος απαιτούμενος αριθμός εισακτέων στο
Π.Μ.Σ. για τη βιωσιμότητα του προγράμματος είναι δέκα
(12) φοιτητές.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
Άρθρο 2
Δίπλωμα Μεταπτυχιακών Σπουδών
1. Χρονική διάρκεια.
Η διάρκεια σπουδών για την απόκτηση του Μεταπτυχιακού Διπλώματος Ειδίκευσης «Ζωική Παραγωγή και
Περιβαλλοντική Διαχείριση» ορίζεται σε 3 ακαδημαϊκά
εξάμηνα (1.5 ημερολογιακό έτος). Μέγιστη διάρκεια
φοίτησης ορίζεται ο διπλάσιος χρόνος της ελάχιστης
διάρκειας σπουδών. Η Συνέλευση του Τμήματος, μπορεί
να επεκτείνει αυτό το διάστημα άλλον ένα χρόνο, μετά
από τεκμηριωμένη απόφαση. Ο κάθε κύκλος (διάρκεια)
του ΠΜΣ που οδηγεί σε Δίπλωμα Μεταπτυχιακών Σπουδών (ΔΜΣ) είναι τρία (3) εξάμηνα για πλήρη φοίτηση,
εκ των οποίων το τελευταίο εξάμηνο διατίθεται για την
εκπόνηση της διπλωματικής εργασίας. Προβλέπεται, η
δυνατότητα μερικής φοίτησης του Προγράμματος για
έξι (6) εξάμηνα χωρίς πρόσθετη οικονομική επιβάρυνση.
Στη μερική φοίτηση οι φοιτητές επιλέγουν 2-3 από τα συνολικά πέντε (5) μαθήματα παρακολούθησης/εξάμηνο
φοίτησης πριν την έναρξη των μαθημάτων. Οι φοιτητές
μερικής φοίτησης δηλώνουν την προτίμησή τους αυτή
από την αρχή στην αίτηση υποβολής για την εισαγωγή
τους στο ΠΜΣ, εφόσον αδυνατούν να ανταποκριθούν
στις ελάχιστες απαιτήσεις του προγράμματος «πλήρους»
φοίτησης για λόγους: ασθένειας, φόρτου εργασίας (πάνω
από 20 ώρες την εβδομάδα), σοβαρούς οικογενειακούς,
στράτευσης, ανωτέρας βίας κ.λπ., που εξετάζονται και
αποφασίζονται από τη Συνέλευση του Τμήματος. Η διάρκεια της μερικής φοίτησης δεν μπορεί να υπερβαίνει
το διπλάσιο της κανονικής φοίτησης.
Επίσης στους μεταπτυχιακούς φοιτητές μπορεί να χορηγηθεί, κατόπιν υποβολής σχετικής αίτησης, προσωρι-
νή αναστολή σπουδών, που δεν μπορεί να υπερβαίνει
τα δύο (2) συνεχόμενα εξάμηνα. Κατά την διάρκεια της
αναστολής, ο μεταπτυχιακός φοιτητής χάνει την ιδιότητα
του φοιτητή. Ο χρόνος της αναστολής δεν προσμετράται
στην ανώτατη διάρκεια κανονικής φοίτησης.
Για την απόκτηση του Διπλώματος Μεταπτυχιακών
Σπουδών (ΔΜΣ) απαιτούνται 90 Πιστωτικές Μονάδες
στα πλαίσια του ECTS: European Credit Transfer System,
οι οποίες επιμερίζονται σε 30 ανά εξάμηνο σπουδών και
30 για την διπλωματική μεταπτυχιακή εργασία.
2. Προϋποθέσεις απόκτησης Διπλώματος Μεταπτυχιακών Σπουδών.
Για την απόκτηση Διπλώματος Μεταπτυχιακών Σπουδών απαιτούνται 90 πιστωτικές μονάδες (ECTS), οι οποίες
αποκτούνται μετά από:
- Επιτυχή παρακολούθηση και εξέταση σε δέκα (10)
μαθήματα (60 ECTS) - κάθε μάθημα αντιστοιχεί σε έξι
(6) πιστωτικές μονάδες (ECTS)
- Εκπόνηση και επιτυχή εξέταση πρωτότυπης Διπλωματικής Εργασίας (30 ECTS)
3. Όργανα λειτουργίας του ΠΜΣ
Για την οργάνωση και την εν γένει λειτουργία των ΠΜΣ
αρμόδια όργανα είναι:
Η Σύγκλητος του Πανεπιστημίου Θεσσαλίας, η οποία
αποτελεί το αρμόδιο όργανο για τα θέματα ακαδημαϊκού, διοικητικού, οργανωτικού και οικονομικού χαρα-
κτήρα των Π.Μ.Σ.. Επίσης, η Σύγκλητος ασκεί όσες αρμοδιότητες σχετικά με τα Π.Μ.Σ. δεν ανατίθενται από το
νόμο ειδικώς σε άλλα όργανα.
Η Συνέλευση του Τμήματος Επιστήμης Ζωικής Παραγωγής, η οποία απαρτίζεται από τον Πρόεδρο του Τμή-
ματος, τα μέλη ΔΕΠ της Συνέλευσης του Τμήματος και
δυο (2) εκπροσώπους των μεταπτυχιακών φοιτητών και
φοιτητριών του Τμήματος. Η Συνέλευση του Τμήματος
εισηγείται στη Σύγκλητο δια της Επιτροπής Μεταπτυχιακών Σπουδών για την αναγκαιότητα ίδρυσης Π.Μ.Σ.,
ορίζει τα μέλη των Συντονιστικών Επιτροπών, κατανέμει
το διδακτικό έργο μεταξύ των διδασκόντων του Π.Μ.Σ.,
συγκροτεί επιτροπές επιλογής ή εξέτασης των υποψήφιων μεταπτυχιακών φοιτητών και διαπιστώνει την επιτυχή
ολοκλήρωση της φοίτησης προκειμένου να απονεμηθεί
το Δ.Μ.Σ.
Η Συντονιστική Επιτροπή (ΣΕ) του ΠΜΣ, η οποία απαρτίζεται από πέντε (5) μέλη Δ.Ε.Π. του Τμήματος, οι οποίοι
έχουν αναλάβει μεταπτυχιακό έργο και εκλέγονται από
τη Συνέλευση του Τμήματος για διετή θητεία. Η θητεία
του Προέδρου της Σ.Ε. μπορεί να ανανεωθεί μία φορά.
Η Σ.Ε. είναι αρμόδια για την παρακολούθηση και το συντονισμό της λειτουργίας του προγράμματος.
Η Επιτροπή Μεταπτυχιακών Σπουδών, αποτελείται από τον Αντιπρύτανη Ακαδημαϊκών Υποθέσεων, ο
οποίος εκτελεί χρέη προέδρου και τους Κοσμήτορες του
οικείου Ιδρύματος ως μέλη.
Ο Διευθυντής του Π.Μ.Σ. είναι μέλος της Σ.Ε. και ορίζεται με απόφαση της Συνέλευσης του Τμήματος για διετή
θητεία. Προεδρεύει της Σ.Ε., είναι μέλος Δ.Ε.Π. πρώτης
βαθμίδας ή της βαθμίδας του αναπληρωτή, είναι του
ιδίου ή συναφούς γνωστικού αντικειμένου με το γνωστικό αντικείμενο του Π.Μ.Σ. Ο Διευθυντής του Π.Μ.Σ.
εισηγείται στα αρμόδια όργανα του Ιδρύματος για κάθε
θέμα που αφορά στην αποτελεσματική λειτουργία του
προγράμματος. Ο Διευθυντής δεν μπορεί να έχει περισσότερες από δύο (2) συνεχόμενες θητείες και δεν δικαι-
ούται επιπλέον αμοιβή για το διοικητικό του έργο ως
Διευθυντής.
Επιτροπές των ΠΜΣ
Για τη λειτουργία του ΠΜΣ η Συνέλευση του Τμήματος
Επιστήμης Ζωικής Παραγωγής του Π.Θ. ορίζει, με θητεία
ενός (1) έτους τις εξής Επιτροπές:
- Επιτροπή Επιλογής Μεταπτυχιακών Φοιτητών.
- Επιτροπή Οικονομικής Διαχείρισης.
Η Συνέλευση δύναται να συγκροτεί επιπλέον Επιτροπές, όπου αυτή κρίνει απαραίτητο. Όλες οι προτάσεις
ή αποφάσεις των επιτροπών εγκρίνονται από τη Συνέλευση.
Έργο της Επιτροπής Επιλογής Μεταπτυχιακών Φοιτητών, αποτελούν τα παρακάτω:
- Έλεγχος και αξιολόγηση όλων των υποβληθέντων
δικαιολογητικών.
- Έλεγχος της συνάφειας του πτυχίου με το γνωστικό
αντικείμενο του ΠΜΣ.
- Έλεγχος της γλωσσικής επάρκειας σε συγκεκριμένη
ξένη γλώσσα.
- Τελική κατάταξη υποψηφίων με βάση τη λίστα κριτηρίων του Προγράμματος και πρόταση επιλογής υποψη-
φίων με βάση την κατάταξη αυτή στη Συνέλευση.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
Έργο της Επιτροπής Οικονομικής Διαχείρισης αποτελούν τα παρακάτω:
- Εισήγηση προς τη Συνέλευση για τον καθορισμό του
ύψους των διδάκτρων με τεκμηρίωση.
- Η παρακολούθηση, ο έλεγχος και η διαρκής ενημέρωση των οικονομικών του Προγράμματος.
- Η κατάθεση οικονομικού προγραμματισμού και απολογισμού του ΠΜΣ στη Συνέλευση του Τμήματος και
ανάρτησή του στην ιστοσελίδα του ΠΜΣ.
Άρθρο 3
Εισακτέοι στο Π.Μ.Σ.-Διαδικασίες επιλογήςΔωρεάν φοίτηση
1. Αιτήσεις
Κάθε χρόνο ο Διευθυντής του ΠΜΣ δημοσιεύει τρείς
(3) μήνες πριν την καταληκτική ημερομηνία υποβολής
αιτήσεων, ανακοίνωση στον Τύπο και στην ιστοσελίδα
του ΠΜΣ το Πρόγραμμα Μεταπτυχιακών Σπουδών, του
οποίου η έναρξη έχει προγραμματισθεί για το αμέσως
επόμενο ακαδημαϊκό έτος.
Οι αιτήσεις των υποψηφίων πρέπει να συνοδεύονται
από τα προβλεπόμενα δικαιολογητικά που αναφέρονται
στη συνέχεια. Αιτήσεις που δε συνοδεύονται από τα απαραίτητα πιστοποιητικά ή δικαιολογητικά δε λαμβάνονται
υπόψη κατά τη διαδικασία επιλογής των υποψηφίων.
Στην πρόσκληση αναφέρονται οι προϋποθέσεις εισαγωγής, κατηγορίες πτυχιούχων και αριθμός εισακτέων,
τρόπος εισαγωγής, κριτήρια επιλογής κ.λπ., οι προθεσμίες υποβολής αιτήσεων καθώς και τα δικαιολογητικά
που απαιτούνται.
Οι αιτήσεις μαζί με τα απαραίτητα δικαιολογητικά κατατίθενται στη Γραμματεία του ΠΜΣ είτε σε έντυπη είτε
σε ηλεκτρονική μορφή. Η αξιολόγηση των υποψηφίων
γίνεται μέσα στις προβλεπόμενες προθεσμίες που έχουν
τεθεί κάθε φορά από την προκήρυξη κι εφόσον έχουν
προσκομίσει έγκαιρα, όλα τα απαραίτητα δικαιολογητικά
που προβλέπονται από αυτήν.
Η αξιολόγηση των υποψηφίων μεταπτυχιακών φοιτητών γίνεται με βάση τη συνολική βαθμολόγηση (σε
κλίμακα 1 - 100) στα παρακάτω κριτήρια:
Α/Α ΚΡΙΤΗΡΙΑ ΕΠΙΛΟΓΗΣ
ΜΟΡΙΑ %
Βαθμός πτυχίου/διπλώματος με
ελάχιστη βαθμολογία «Λίαν Καλώς»
30%
Επίπεδο γνώσης της ξένης γλώσσας
10%
Δημοσιεύσεις σε επιστημονικά
περιοδικά, Ανακοινώσεις σε
επιστημονικά συνέδρια
5%
Κατοχή άλλων Μεταπτυχιακών
Τίτλων Σπουδών
5%
Συναφής επαγγελματική εμπειρία
10%
Συστατικές επιστολές
10%
Συνέντευξη
30%
ΣΥΝΟΛΟ
100%
Οι ενδιαφερόμενοι καλούνται να αποστείλουν μέχρι τη
συγκεκριμένη ημερομηνία που προβλέπεται από τη δημοσίευση της πρόσκλησης εκδήλωσης ενδιαφέροντος
υποβολής αιτήσεων συμμετοχής στο ΠΜΣ με τίτλο «Ζωική Παραγωγή και Περιβαλλοντική Διαχείριση», μέσω
ηλεκτρονικού ταχυδρομείου στη επίσημη διεύθυνση του
ΠΜΣ, πλήρως συμπληρωμένη την Αίτηση Εκδήλωσης
Ενδιαφέροντος που θα είναι διαθέσιμη στην επίσημη
ιστοσελίδα του ΠΜΣ.
Επίσης, οι ενδιαφερόμενοι πρέπει να υποβάλλουν
στο διάστημα αυτό στη Γραμματεία του ΠΜΣ (Γαιόπολις Λάρισα, Τ.Κ. 41500. - Λάρισα) αυτοπροσώπως ή να
αποστείλουν ταχυδρομικά συστημένο φάκελο με τα εξής
δικαιολογητικά:
- Φωτοτυπία αστυνομικής ταυτότητας.
- Πλήρες και ενημερωμένο βιογραφικό σημείωμα, το
οποίο θα περιλαμβάνει στοιχεία για τις σπουδές, την
επιστημονική και επαγγελματική δραστηριότητα των
υποψηφίων.
- Αντίγραφα τίτλων σπουδών και πιστοποιητικά αναλυτικής βαθμολογίας (ή Παραρτήματα Διπλωμάτων) ή
υπεύθυνη δήλωση ότι αναμένεται η ολοκλήρωση της
αποφοίτησής τους 10 ημέρες πριν την έναρξη των μαθημάτων του ΠΜΣ.
- Αντίγραφα πιστοποιητικών γνώσης ξένων γλωσσών.
- Αποδεικτικά επαγγελματικής, εκπαιδευτικής εμπειρίας και εν γένει επιστημονικής δραστηριότητας (εφόσον
υπάρχουν).
- Συστατικές επιστολές.
Η Αίτηση Εκδήλωσης Ενδιαφέροντος θα πρέπει να
υποβληθεί και σε έντυπη μορφή μαζί με τον φάκελο
των παραπάνω δικαιολογητικών.
2. Διαδικασία επιλογής
Η Επιτροπή Επιλογής θα καλέσει σε συνέντευξη όσους
από τους υποψήφιους πληρούν τις τυπικές και τις ουσιαστικές προϋποθέσεις μέσα σε χρονική περίοδο που θα
καθορίζεται από την προκήρυξη. Η διαδικασία επιλογής
των υποψηφίων γίνεται από την Συντονιστική Επιτροπή
(ΣΕ) του ΠΜΣ, η οποία προβαίνει:
- Στον έλεγχο και αξιολόγηση όλων των υποβληθέντων
δικαιολογητικών,
- στον έλεγχο της συνάφειας του πτυχίου με το γνωστικό αντικείμενο του ΠΜΣ,
- στον έλεγχο της γλωσσικής επάρκειας,
- στην πρόσκληση και διεξαγωγή της συνέντευξης
όλων των υποψηφίων,
- στη σύνταξη αλφαβητικού πίνακα υποψηφίων,
- στη σύνταξη αλφαβητικού πίνακα με τα μόρια που
συγκεντρώνει ο κάθε υποψήφιος,
- στη σύνταξη του αξιολογικού πίνακα, κατά φθίνουσα σειρά, με βάση τα μόρια που συγκεντρώνει ο κάθε
υποψήφιος και τον Πίνακα επιτυχόντων. Σε περιπτώσεις
ισοβαθμίας εισάγονται όλοι οι ισοβαθμήσαντες ως υπεράριθμοι,
- στην εισήγηση προς τη Συνέλευση του Τμήματος
Επιστήμης Ζωικής Παραγωγής για την έγκριση όλων
των Πινάκων,
Μετά την ολοκλήρωση της διαδικασίας, και την επικύρωση των Πινάκων επιτυχόντων από τη Συνέλευση
του Τμήματος, αναλαμβάνει η Γραμματεία του ΠΜΣ για
την ανάρτησή τους στον πίνακα ανακοινώσεων της
Γραμματείας και στην ιστοσελίδα του ΠΜΣ, καθώς και
την ενημέρωση όλων των υποψήφιων με ηλεκτρονικό
μήνυμα ή τηλεφωνικά.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
Οι επιτυχόντες καλούνται να απαντήσουν γραπτά ή
ηλεκτρονικά εντός προθεσμίας 5 ημερών σχετικά με την
αποδοχή ή όχι της ένταξης τους στο Πρόγραμμα.
Σε περίπτωση μη έγκαιρης ανταπόκρισης από επιλεγέντα υποψήφιο εντός της προβλεπόμενης προθεσμίας
αυτό ισοδυναμεί με παραίτηση από την υποψηφιότητά
του. Εφόσον υπάρξουν παραιτήσεις η Γραμματεία ενημερώνει τους αμέσως επόμενους στη σειρά αξιολόγησης
από τον σχετικό κατάλογο. Ο αριθμός εισακτέων κατ’
έτος ορίζεται κατ’ ανώτατο όριο στους είκοσι (20) μεταπτυχιακούς φοιτητές.
3. Τέλη φοίτησης
Το ΠΜΣ είναι αυτοχρηματοδοτούμενο και η βασική
πηγή χρηματοδότησής του θα είναι τα τέλη φοίτησης των μεταπτυχιακών φοιτητών που ανέρχονται σε
3.300 € ανά μεταπτυχιακό φοιτητή για το σύνολο του
κάθε κύκλου σπουδών και μπορεί να τροποποιούνται
(τα τέλη φοίτησης δεν μπορεί να αυξάνονται αλλά μόνο
να μειώνονται) με σχετική απόφαση της Συνέλευσης του
Τμήματος.
4. Δωρεάν φοίτηση
Σύμφωνα με το άρθρο 86 του ν. 4957/2022 εγγεγραμμένοι φοιτητές Προγράμματος Μεταπτυχιακών Σπου-
δών (Π.Μ.Σ.) δύνανται να φοιτούν δωρεάν σε αυτό, αν
προβλέπεται η καταβολή τελών φοίτησης, εφόσον πληρούν τα κατά νόμο οικονομικά ή κοινωνικά κριτήρια.
Προϋπόθεση για τη χορήγηση του δικαιώματος δωρεάν
φοίτησης λόγω οικονομικών ή κοινωνικών κριτηρίων
είναι η πλήρωση προϋποθέσεων αριστείας κατά τον
πρώτο κύκλο σπουδών, που αντιστοιχεί κατ’ ελάχιστον
στην κατοχή βαθμού ίσου ή ανώτερου του επτάμιση με
άριστα στα δέκα (7,5/10), εφόσον η αξιολόγηση στον
βασικό τίτλο σπουδών που προσκομίζεται για την εισαγωγή στο Π.Μ.Σ. έχει πραγματοποιηθεί σύμφωνα με τη
δεκάβαθμη κλίμακα αξιολόγησης Ανώτατου Εκπαιδευτικού Ιδρύματος (Α.Ε.Ι.) της ημεδαπής, άλλως το κριτήριο
αυτό εφαρμόζεται αναλογικά σύμφωνα με την εκάστοτε
κλίμακα αξιολόγησης, εφόσον ο προσκομιζόμενος τίτλος
σπουδών έχει χορηγηθεί από Ίδρυμα της αλλοδαπής.
Ο συνολικός αριθμός των φοιτητών που φοιτούν δωρεάν δεν δύναται να υπερβαίνει τον αριθμό που αντι-
στοιχεί στο τριάντα τοις εκατό (30%) του συνόλου των
εγγεγραμμένων φοιτητών ανά ακαδημαϊκό έτος. Αν, κατά
τον αριθμητικό υπολογισμό του αριθμού των δικαιούχων
απαλλαγής από τα τέλη φοίτησης προκύπτει δεκαδικός
αριθμός, γίνεται στρογγυλοποίηση στην πλησιέστερη
ακέραιη μονάδα. Αν ο αριθμός των δικαιούχων απαλλαγής υπερβαίνει το ποσοστό της παρούσας, οι δικαιούχοι
επιλέγονται με σειρά φθίνουσας κατάταξης έως τη συμπλήρωση του αριθμού.
Η υποβολή των αιτήσεων για τη δωρεάν φοίτηση ανά
Π.Μ.Σ. πραγματοποιείται μετά την ολοκλήρωση της διαδικασίας εισδοχής των φοιτητών στο Π.Μ.Σ και σε χρονι-
κό διάστημα που θα ορίσει το ίδιο το Π.Μ.Σ..
Άρθρο 4
Πρόγραμμα
1. Πρόγραμμα μαθημάτων για το Δίπλωμα Μεταπτυχιακών Σπουδών.
Η γλώσσα διδασκαλίας των μαθημάτων καθώς και της
εκπόνησης της διπλωματικής εργασίας είναι η Ελληνική.
Κατά τη διάρκεια των σπουδών οι μεταπτυχιακοί φοιτητές υποχρεούνται σε παρακολούθηση μεταπτυχιακών
μαθημάτων, συμμετοχή στο σύνολο των εκπαιδευτικών και ερευνητικών δραστηριοτήτων και εκπόνηση
μεταπτυχιακής διπλωματικής εργασίας. Το Πρόγραμμα
Σπουδών συμπληρώνεται με την παρακολούθηση 90
πιστωτικών μονάδων (ECTS) εκ των οποίων 60 ECTS από
τα μαθήματα και 30 ECTS για την εκπόνηση της ερευνητικής διπλωματικής εργασίας. Κάθε μάθημα αντιστοιχεί
σε έξι (6) πιστωτικές μονάδες (ECTS) και κάθε φοιτητής
υποχρεούται να παρακολουθήσει συνολικά δέκα (10)
μαθήματα (5 σε κάθε ένα από τα 2 πρώτα εξάμηνα). Ο
φοιτητής δύναται να συμπληρώσει ισοδύναμο αριθμό
πιστωτικών μονάδων (ECTS) μαθημάτων και να εκπονήσει την ερευνητική διπλωματική του εργασία σε συνερ-
γαζόμενα ιδρύματα μέσω του προγράμματος Erasmus+.
Κάθε εξάμηνο σπουδών διαρκεί 13 πλήρεις εβδομάδες
και αντιστοιχεί σε φόρτο εργασίας 30 πιστωτικών μονάδων (ECTS), οι οποίες κατανέμονται στα διδασκόμενα
μαθήματα και τη διπλωματική εργασία. Στο τρίτο εξάμηνο σπουδών ο φοιτητής υποχρεούται να εκπονήσει
διπλωματική εργασία που αντιστοιχεί σε τριάντα (30)
πιστωτικές μονάδες ECTS. Οι φοιτητές μερικής φοίτησης
υποχρεούνται να δηλώνουν κατά την έναρξη του κάθε
εξαμήνου τα 2-3 μαθήματα που επιθυμούν να παρακολουθήσουν. Τα μαθήματα θα διεξάγονται Πέμπτη (από-
γευμα), Παρασκευή (πρωί και απόγευμα) και Σάββατο
(πρωί) κάθε εβδομάδα, εκτός αν κριθεί διαφορετικά από
σχετική απόφαση της Συνέλευσης του Τμήματος. Η διάρκεια της ώρας διδασκαλίας καθορίζεται στα 45’ με 15
λεπτά διάλειμμα. Κάθε μάθημα ενός εξαμήνου (13 διαλέξεις) θα πραγματοποιείται με παρακολούθηση διαλέξεων
δια ζώσης ή εξ αποστάσεως σε ειδικές περιπτώσεις, μετά
από απόφαση της Γενικής Συνέλευσης του Τμήματος,
σύμφωνα με τα οριζόμενα σ την παρ. 1 του άρθρου 88
του ν. 4957/2022.
Η παρακολούθηση των μαθημάτων είναι υποχρεωτική.
Για όλα τα μαθήματα απαιτείται η φυσική παρουσία των
μεταπτυχιακών φοιτητών σε ποσοστό τουλάχιστον 70%
των πραγματοποιηθέντων διαλέξεων σε κάθε εξάμηνο.
Απουσίες σε ποσοστό μεγαλύτερο από το 30% σε ένα
μάθημα έχει ως συνέπεια ο φοιτητής να αποτυγχάνει στο
συγκεκριμένο μάθημα. Σε αυτή την περίπτωση ο φοιτητής επαναλαμβάνει την παρακολούθηση του μαθήματος.
Αν κριθεί αναγκαίο, πριν την έναρξη του προγράμματος,
το ΠΜΣ προσφέρει σε ορισμένα αντικείμενα προπαρασκευαστικά μαθήματα με σκοπό να καλύψει κενά και να
συντελέσει στην ομοιογένεια του υπόβαθρου των συμμετεχόντων φοιτητών στο πρόγραμμα. Θα υπάρχει επι-
πλέον η δυνατότητα συμμετοχής σε επιστημονικές διαλέξεις του Τμήματος όπως και σε εκπαιδευτικές επισκέψεις
σε επιχειρήσεις, οργανισμούς του δημοσίου, αλλά και
ιδρύματα εσωτερικού. Τα μαθήματα υποστηρίζονται με
την πλατφόρμα https://eclass.uth.gr/του Πανεπιστημίου
Θεσσαλίας, καθώς και το παρεχόμενο εκπαιδευτικό υλικό.
Η διδασκαλία και οι εξετάσεις στο ΠΜΣ γίνονται στην
ελληνική γλώσσα, ενώ η βιβλιογραφία και αρθρογραφία
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
καλύπτει ελληνικές και διεθνείς πηγές. Σε ειδικές περιπτώσεις, όπως πρόσκληση διδάσκοντα αλλοδαπού ΑΕΙ,
η διδασκαλία θα γίνεται με μετάφραση στην Ελληνική.
Η έναρξη των μαθημάτων σε κάθε εξάμηνο γίνεται
κατά κανόνα το 1ο δεκαήμερο του Οκτωβρίου (για τα
μαθήματα του 1ου εξαμήνου) και το 3ο δεκαήμερο του
Φεβρουαρίου (για τα μαθήματα του 2ου εξαμήνου). Αμέσως μετά την 13η εβδομάδα μαθημάτων, ακολουθεί η
εξεταστική περίοδος που έχει διάρκεια δύο (2) εβδομάδων. Οι εξετάσεις διενεργούνται κατά κανόνα Παρα-
σκευή απόγευμα και Σάββατο πρωί, για την εξυπηρέτηση των εργαζόμενων μεταπτυχιακών φοιτητών, εκτός
κι αν αποφασιστεί διαφορετικά μετά την έγκριση του
προγράμματος από τη Συνέλευση του Τμήματος, κατόπιν
εισήγησης του Διευθυντή του ΠΜΣ. Η ΣΕ του ΠΜΣ, μετά
από σχετική εισήγηση του Διευθυντή του ΠΜΣ εγκρίνει
το ακαδημαϊκό ημερολόγιο όπου περιλαμβάνονται όλες
οι ημερομηνίες που αφορούν τόσο τη διεξαγωγή των
μαθημάτων και εξετάσεων, όσο και την υποστήριξη των
διπλωματικών εργασιών και των ορκωμοσιών του ΠΜΣ.
Συνολικά το προτεινόμενο ΠΜΣ περιλαμβάνει 10 μαθήματα υποχρεωτικά (Υ).
Το αναλυτικό πρόγραμμα μαθημάτων ανά εξάμηνο
διαμορφώνεται ως εξής:
Αναλυτικό Πρόγραμμα Σπουδών ανά εξάμηνο
Α’ Εξάμηνο
Α/Α
ΚΩΔ. ΤΥΠΟΣ
(Υ/Ε)*
ΜΑΘΗΜΑ
ΩΡΕΣ
ΠΙΣΤ. ΜΟΝ.
ECTS
Υ
Αειφορική προσέγγιση
της Ζωικής Παραγωγής
- Περιβαλλοντικές
Επιπτώσεις (αέρας,
νερό, έδαφος)
3Θ+1ΑΠ
Υ
Φιλοπεριβαλλοντικά
μοντέλα εκτροφής
παραγωγικών ζώων
3Θ+1ΑΠ
Υ
Ανάδειξη και
Διατήρηση Αυτόχθονων
φυλών ζώων - Σημασία
της γενετικής/
αναπαραγωγής
3Θ+1ΑΠ
Υ
Βασικές αρχές ενιαίας
υγείας: Ζώο-ΆνθρωποςΠεριβάλλον
3Θ+1ΑΠ
Υ
Φιλοπεριβαλλοντικά
Συστήματα Ποιότητας
στη Ζωική Παραγωγή
3Θ+1ΑΠ
Σύνολο ωρών διδασκαλίας και ECTS
15Θ+5ΑΠ
Β’ Εξάμηνο
Α/Α
ΚΩΔ. ΤΥΠΟΣ
(Υ/Ε)*
ΜΑΘΗΜΑ
ΩΡΕΣ
ΠΙΣΤ. ΜΟΝ.
ECTS
Υ
Σύγχρονες
Κτηνοτροφικές
Εγκαταστάσεις
με περιορισμένο
περιβαλλοντικό
αποτύπωμα
3Θ+1ΑΠ
Υ
Φιλοπεριβαλλοντικά
Συστήματα Ποιότητας
στην
Παραγωγή Ζωικών
Τροφίμων (Πράσινα
Τρόφιμα)
3Θ+1ΑΠ
Υ
Αειφορική Διαχείριση
Άγριας Πανίδας
3Θ+1ΑΠ
Υ
Βασικές Αρχές Κυκλικής
Βιοοικονομίας
3Θ+1ΑΠ
Υ
Πειραματικός
Σχεδιασμός
3Θ+1ΑΠ
Σύνολο ωρών διδασκαλίας και ECTS
15Θ+5ΑΠ
ΔΙΠΛΩΜΑΤΙΚΗ ΕΡΓΑΣΙΑ
Γ’ Εξάμηνο
A/A
Κωδικός
Μαθήματος
Μάθημα
Πιστωτικές
μονάδες
(ECTS)
Διπλωματική εργασία
Τα αναλυτικά περιγράμματα και των δέκα (10) μαθημάτων που περιλαμβάνει το εν λόγω ΠΜΣ του Τμήματος
Επιστήμης Ζωικής Παραγωγής έχουν καταρτιστεί σύμφωνα με τις απαιτήσεις του Συστήματος Διασφάλισης
Ποιότητας (ΣΔΠ) του Πανεπιστημίου Θεσσαλίας και
αποτελούν αναπόσπαστο τμήμα της συνολικής πρότασης ίδρυσης του ΠΜΣ με τίτλο «Ζωική Παραγωγή και
Περιβαλλοντική Διαχείριση» (Παράρτημα Ι).
2. Διδάσκοντες και ανάθεση διδασκαλίας στο Πρόγραμμα Μεταπτυχιακών Σπουδών.
Το διδακτικό έργο στο ΠΜΣ ανατίθεται, με απόφαση
της Συνέλευσης του Τμήματος, κατόπιν εισήγησης της
Συντονιστικής Επιτροπής του Π.Μ.Σ., στις ακόλουθες
κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ίδιου ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές ή αφυπηρετήσαντα μέλη
Δ.Ε.Π. του Τμήματος ή άλλων Τμημάτων του ιδίου ή άλλου Α.Ε.Ι.,
γ) συνεργαζόμενους καθηγητές,
δ) εντεταλμένους διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Με απόφαση της Συνέλευσης του Τμήματος δύναται
να ανατίθεται επικουρικό διδακτικό έργο στους υποψήΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
φιους διδάκτορες του Τμήματος ή της Σχολής, υπό την
επίβλεψη διδάσκοντος του Π.Μ.Σ.
Σε κάθε περίπτωση η ανάθεση διδασκαλίας των μαθημάτων, σεμιναρίων και ασκήσεων του Π.Μ.Σ. αποφασίζε-
ται από τη Συνέλευση του Τμήματος Επιστήμης Ζωικής
Παραγωγής, ύστερα από εισήγηση της Σ.Ε..
Τα μέλη ΔΕΠ, ΕΠ, ΕΔΙΠ και ΕΤΕΠ κ.λπ., δεν επιτρέπεται
να απασχολούνται αποκλειστικά σε ΠΜΣ. Στις υποχρεώσεις των διδασκόντων περιλαμβάνονται:
- Η τήρηση του προγράμματος μαθημάτων,
- η συγγραφή λεπτομερούς περιγραφής του μαθήματος με αναφορά στους στόχους, την εβδομαδιαία
διάρθρωση των ωρών διδασκαλίας, την προτεινόμενη
βιβλιογραφία/αρθρογραφία και τις απαιτήσεις του μαθήματος (πρακτικές ασκήσεις, παρουσιάσεις κ.ά.),
- η ανάρτηση του εκπαιδευτικού υλικού το E-class από
την αρχή του κάθε μαθήματος,
- η συμπλήρωση παρουσιολόγιου των φοιτητών,
- η τήρηση δύο ωρών γραφείου εβδομαδιαίως για συναντήσεις με μεταπτυχιακούς φοιτητές,
- η διενέργεια εξετάσεων και η επιλογή των θεμάτων,
- η διόρθωση των γραπτών εξετάσεων και
- η αποστολή της βαθμολογίας εντός πέντε (5) ημερών
από την ημερομηνία της εξέτασης.
Για την τεχνική υποστήριξη ορισμένων μαθημάτων
είναι δυνατόν να ανατίθεται συγκεκριμένο έργο σε ειδικούς επιστήμονες ή άλλο βοηθητικό διδακτικό προ-
σωπικό, μετά από σχετική απόφαση της Συνέλευσης
του Τμήματος Επιστήμης Ζωικής Παραγωγής, μετά από
αιτιολογημένη εισήγηση της ΣΕ του ΠΜΣ.
3. Αμοιβές για διδασκαλία
Προβλέπεται η αμοιβή για διδασκαλία στους διδάσκοντες στο ΠΜΣ, σύμφωνα με τα προβλεπόμενα από την
εκάστοτε νομοθεσία και το ύψος αυτής εξαρτάται από
τον εκάστοτε προϋπολογισμό του ΠΜΣ. Η αμοιβή των
μελών Δ.Ε.Π. για την με οποιονδήποτε τρόπο συμμετοχή τους σε ένα ή περισσότερα ΠΜΣ δεν υπερβαίνει ανά
μήνα το τριάντα τοις εκατό (30%) των μηνιαίων τακτικών
αποδοχών τους. Η συμμετοχή σε Π.Μ.Σ. σε καμία περίπτωση δεν συνιστά επιχειρηματική δραστηριότητα ή
άσκηση ελευθέριου επαγγέλματος κατά την έννοια της
περ. θ’ της παρ. 2 του άρθρου 23 του ν. 4009/2011 και
του άρθρου 99 του ν. 4310/2014 (Α’ 258). Λεπτομέρειες για τον τρόπο συγγραφής των σχετικών συμβάσεων
αμοιβής των μελών ΔΕΠ καθορίζονται από την Επιτροπή
Ερευνών. Οι ομότιμοι καθηγητές και τα αφυπηρετήσαντα
μέλη Δ.Ε.Π. που διδάσκουν στα ΠΜΣ δύνανται να αμείβονται από τους ίδιους πόρους του Ιδρύματος, σύμφωνα
με τη νομοθεσία.
4. Επίβλεψη
Για κάθε μεταπτυχιακό φοιτητή ή φοιτήτρια, ορίζεται από τη Συντονιστική Επιτροπή ένα μέλος ΔΕΠ ως
σύμβουλος και ένα ως επιβλέπων. Ο σύμβουλος έχει την
ευθύνη της παρακολούθησης και του ελέγχου της γενικής πορείας των σπουδών του μεταπτυχιακού φοιτητή
ή της φοιτήτριας.
Δικαίωμα επίβλεψης διπλωματικών εργασιών έχουν
οι διδάσκοντες των περ. α) έως στ) του άρθρου 4 παρ. 2
του παρόντος Κανονισμού υπό την προϋπόθεση ότι είναι
κάτοχοι διδακτορικού διπλώματος. Με απόφαση του
αρμοδίου οργάνου του Π.Μ.Σ. δύναται να ανατίθεται η
επίβλεψη διπλωματικών εργασιών και σε μέλη Δ.Ε.Π.,
Ε.Ε.Π. και Ε.ΔΙ.Π. του Τμήματος, που δεν έχουν αναλάβει
διδακτικό έργο στο Π.Μ.Σ.
Ο επιβλέπων έχει την επιστημονική ευθύνη για την
εκπόνηση της Μεταπτυχιακής Διπλωματικής Εργασίας και ορίζεται από τη Συντονιστική Επιτροπή κατόπιν
αιτήσεως του υποψηφίου, στην οποία αναγράφεται ο
προτεινόμενος τίτλος της διπλωματικής εργασίας, ο
προτεινόμενος επιβλέπων και η περίληψη της προτεινόμενης εργασίας.
Για την εξέταση της Μεταπτυχιακής Διπλωματικής
Εργασίας συγκροτείται από τη Συντονιστική Επιτροπή
του Π.Μ.Σ. τριμελής επιτροπή, στην οποία συμμετέχουν
ο επιβλέπων και δύο (2) τουλάχιστον άλλα μέλη ΔΕΠ ή
ερευνητές των βαθμίδων Α’, Β’ και Γ’, οι οποίοι είναι κάτοχοι Διδακτορικού Διπλώματος. Τα μέλη της επιτροπής
πρέπει να έχουν την ίδια ή συναφή επιστημονική ειδικότητα με το γνωστικό αντικείμενο του Προγράμματος.
Ο αριθμός των διπλωματικών εργασιών που μπορεί να
επιβλέψει κάθε μέλος ΔΕΠ δεν θα πρέπει να υπερβαίνει
το 15% του συνολικού αριθμού των μεταπτυχιακών φοιτητών σε κάθε κύκλο και φυσικά λιγότερες των πέντε (5)
διπλωματικών εργασιών στην περιοχή των μαθημάτων
που διδάσκει ή σε συναφή γνωστικά αντικείμενα.
5. Αξιολόγηση
Η αξιολόγηση και η βαθμολόγηση σε κάθε μάθημα
είναι αποκλειστική αρμοδιότητα του διδάσκοντος, γίνεται σε πλήρη ανεξαρτησία από τα άλλα μαθήματα και
αποτελεί παράγωγο της αντικειμενικής εκτίμησης της
απόδοσης του φοιτητή ή φοιτήτριας στο συγκεκριμένο
μάθημα (εργασίες, εξετάσεις κ.λπ.). Τα κριτήρια αξιολόγησης είναι σαφώς προσδιορισμένα και αναγράφονται
στο ενημερωτικό έντυπο του κάθε μαθήματος.
Η αξιολόγηση της επίδοσης των φοιτητών γίνεται από
το διδάσκοντα με συνεκτίμηση του βαθμού στις εργασίες του μαθήματος που τους ανατεθούν από κάθε διδά-
σκοντα σε ποσοστό 40-50% της συνολικής βαθμολογίας
και της υποχρεωτικής τελικής εξέτασης στο υπόλοιπο
ποσοστό (60-50%). Η βαθμολογική κλίμακα για την αξιολόγηση της επίδοσης των μεταπτυχιακών φοιτητών
ορίζεται από μηδέν (0) έως δέκα (10), ως εξής:
- Άριστα (8,5 έως 10)
- Λίαν Καλώς (6,5 έως 8,5 μη συμπεριλαμβανομένου)
- Καλώς (5 έως 6,5 μη συμπεριλαμβανομένου).
Προβιβάσιμος βαθμός είναι το πέντε (5) και οι μεγαλύτεροί του.
Σε περίπτωση που ένας φοιτητής ή φοιτήτρια αποτύχει
σε ένα μάθημα μπορεί να επανεξετασθεί στο μάθημα
αυτό στην επαναληπτική εξεταστική περίοδο του Σεπτεμβρίου.
Ο μέγιστος αριθμός επανεξέτασης του φοιτητή σε ένα
μάθημα είναι μέχρι τρεις (3) φορές. Αν τυχόν αποτύχει να
λάβει προβιβάσιμο βαθμό στις τρεις εξεταστικές περιόδους, έχει μια ακόμη δυνατότητα εξέτασής του, ύστερα
από αίτησή του από τριμελή επιτροπή μελών ΔΕΠ του
ΠΘ, οι οποίοι έχουν το ίδιο ή συναφές γνωστικό αντικείμενο με το εξεταζόμενο μάθημα και ορίζονται από τη
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
Συνέλευση του Τμήματος. Από την επιτροπή εξαιρείται
ο υπεύθυνος της εξέτασης διδάσκων.
6. Μεταπτυχιακή Διπλωματική Εργασία
Ο κάθε φοιτητής εκπονεί στο τρίτο εξάμηνο την διπλωματική εργασία που έχει σαφώς ερευνητικό χαρακτήρα,
σε θέμα σχετικό με ένα από τα μαθήματα του Προγράμματος, την οποία και υποστηρίζει δημόσια ενώπιον τρι-
μελούς εξεταστικής επιτροπής (1 επιβλέπων και 2 μέλη
ΔΕΠ) που ορίζει η Συνέλευση του Τμήματος Επιστήμης
Ζωικής Παραγωγής, μετά από σχετική εισήγηση του Δ/
ντού του ΠΜΣ. Τα μέλη της Τριμελούς Εξεταστικής Επιτροπής πρέπει να έχουν την ίδια ή συναφή επιστημονική
ειδικότητα με το γνωστικό αντικείμενο του Π.Μ.Σ.
Οι διδάσκοντες που έχουν το δικαίωμα επίβλεψης
διπλωματικών εργασιών, σύμφωνα με την κείμενη νομοθεσία, ενημερώνουν εγγράφως τη Γραμματεία για τα
θέματα των διπλωματικών εργασιών που προτείνουν,
την 8η εβδομάδα των μαθημάτων του 2ου εξαμήνου
για τα θέματα των διπλωματικών εργασιών που προτείνει. Τα θέματα αυτά την 10η εβδομάδα των μαθημάτων
του ίδιου εξαμήνου, θα κοινοποιηθούν στους φοιτητές. Σε διάστημα τριών (3) εβδομάδων, οι φοιτητές θα
πρέπει να επιλέξουν κάποιο από τα διαθέσιμα θέματα
διπλωματικών εργασιών ή σε συνεργασία με τον επιβλέποντα καθηγητή να προτείνουν κάποιο εναλλακτικό
θέμα. Με τη λήξη των μαθημάτων και των εξετάσεων
των μαθημάτων του 2ου εξαμήνου, οι φοιτητές μαζί με
τον επιβλέποντα καθηγητή θα πρέπει να ενημερώσουν
γραπτώς και να υποβάλλουν το σχετικό έντυπο αίτησης
ανάληψης θέματος στην Γραμματεία του ΠΜΣ για το
επιλεγέν θέμα.
Η ΣΕ ύστερα από την υποβολή από τον υποψήφιο
του εντύπου αίτησης ανάληψης θέματος διπλωματικής
εργασίας, που προβλέπεται από το Σύστημα Διασφάλισης Ποιότητας του ΠΘ (αναγράφονται ο προτεινόμε-
νος τίτλος της μεταπτυχιακής διπλωματικής εργασίας,
ο προτεινόμενος επιβλέπων, περίληψη, κ.ά.), ορίζει τον
επιβλέποντα αυτής και συγκροτεί Τριμελή Εξεταστική
Επιτροπή για την έγκριση της εργασίας, ένα μέλος της
οποίας είναι ο επιβλέπων. Η τελική έγκριση ανάθεσης
του θέματος της διπλωματικής εργασίας, καθώς και της
Τριμελούς Εξεταστικής Επιτροπής γίνεται από τη Συνέλευση του Τμήματος Επιστήμης Ζωικής Παραγωγής.
Η παρουσίαση της Μεταπτυχιακής Διπλωματικής Εργασίας υποστηρίζεται δημόσια, ενώπιον της Τριμελούς
Εξεταστικής Επιτροπής σε ημερομηνία και τόπο που ορίζεται από τη Συνέλευση του Τμήματος, κατόπιν εισήγη-
σης του Δ/ντού του ΠΜΣ. Κατόπιν της έγκρισής της από
την Επιτροπή, αναρτάται υποχρεωτικά στο διαδικτυακό
τόπο του Ιδρυματικού Αποθετηρίου του Πανεπιστημίου
Θεσσαλίας http://ir.lib.uth.gr και του ΠΜΣ.
Σε εξαιρετικές περιπτώσεις, αν υφίσταται αντικειμενική αδυναμία ή σπουδαίος λόγος (ασθένεια, απουσία
στο εξωτερικό κ.λπ.), είναι δυνατή η αντικατάσταση
του επιβλέποντα ή μέλους της Τριμελούς Εξεταστικής
Επιτροπής μετά από απόφαση του Δ/ντή του ΠΜΣ και
σύμφωνη γνώμη της Σ.Ε..
Η διαδικασία για την υποβολή της διπλωματικής εργασίας προς εξέταση είναι η εξής:
Μετά την ανάληψη του θέματος της διπλωματικής εργασίας και σε χρονικό διάστημα τουλάχιστον ενός ακα-
δημαϊκού εξαμήνου, έχοντας υπάρξει μια εποικοδομητική συνεργασία μεταξύ του μεταπτυχιακού φοιτητή και
του επιβλέποντα καθηγητή της διπλωματικής εργασίας,
όταν ο επιβλέπων καθηγητής κρίνει ότι η διπλωματική
εργασία έχει ολοκληρωθεί, δίνει τη συγκατάθεσή του
ώστε ο μεταπτυχιακός φοιτητής την υποβάλει προς κρίση και αξιολόγηση.
Ο μεταπτυχιακός φοιτητής επικοινωνεί με τα μέλη της
συμβουλευτικής επιτροπής, τα οποία μπορεί να ζητήσουν τυχόν διευκρινίσεις ή διορθώσεις.
Μετά την ολοκλήρωση της παραπάνω διαδικασίας,
ο μεταπτυχιακός φοιτητής θα πρέπει να εκτυπώσει και
βιβλιοδετήσει ένα (1) αντίτυπο της διπλωματικής εργασίας και να το υποβάλλει στη Γραμματεία του ΠΜΣ, μαζί
με το ηλεκτρονικό αρχείο σε μορφή pdf.
Ο επιβλέπων καθηγητής και ο μεταπτυχιακός φοιτητής
συμπληρώνουν και υπογράφουν από κοινού το έντυπο
«ΕΙΣΗΓΗΤΙΚΗ ΕΚΘΕΣΗ ΟΛOΚΛΗΡΩΣΗΣ ΠΤΥΧΙΑΚΗΣ/ΔΙΠΛΩΜΑΤΙΚΗΣ ΕΡΓΑΣΙΑΣ ΚΑΙ ΥΠΟΒΟΛΗΣ ΠΡΟΣ ΕΞΕΤΑ-
ΣΗ» του Πανεπιστημίου Θεσσαλίας που προβλέπεται
από το Σύστημα Διασφάλισης Ποιότητας. Τo αντίτυπο
της διπλωματικής εργασίας μαζί με το παραπάνω έντυπο θα πρέπει να παραδοθούν στη Γραμματεία του ΠΜΣ
τουλάχιστον δέκα (10) ημέρες πριν την ημερομηνία παρουσίασης.
Η εξέταση και η βαθμολόγηση των διπλωματικών εργασιών γίνεται από τα μέλη της τριμελούς εξεταστικής
επιτροπής, μετά την προφορική παρουσίαση και υποστήριξη του θέματος από τον μεταπτυχιακό φοιτητή,
συμπληρώνοντας το σχετικό έντυπο «ΒΑΘΜΟΛΟΓΙΟ
ΔΙΠΛΩΜΑΤΙΚΗΣ ΕΡΓΑΣΙΑΣ», όπου αξιολογούνται οι
ουσιαστικές προδιαγραφές της εργασίας σε ποσοστό
60%, οι τυπικές προδιαγραφές σε ποσοστό 20% και η
προφορική παρουσίαση σε ποσοστό 20% της συνολικής
βαθμολογίας. Ο κάθε εξεταστής υπογράφει το σχετικό
έντυπο. Ο τελικός βαθμός της διπλωματικής εργασίας
προκύπτει από το μέσο όρο της βαθμολογίας και των
τριών εξεταστών.
Το παραπάνω σχετικό έντυπο στην πρωτότυπη μορφή παραδίδεται με ευθύνη του επιβλέποντα καθηγητή
άμεσα στη Γραμματεία του ΠΜΣ.
Σε περίπτωση που ο φοιτητής δεν έλαβε προβιβάσιμο
βαθμό στην προφορική παρουσίαση της διπλωματικής
εργασίας, μπορεί να κληθεί μια ακόμη φορά για την εξέταση αυτή σε επόμενη περίοδο, μετά από αίτησή του.
Αν αποτύχει και δεύτερη φορά, ο φοιτητής με αίτησή
του ζητά νέο θέμα στην ίδια περιοχή προκειμένου να
εξετασθεί σε επόμενη περίοδο εξετάσεων διπλωματικών
εργασιών.
Μετά την επιτυχή υποστήριξη και την ενσωμάτωση
τυχόν διορθώσεων ο υποψήφιος καταθέτει δύο (2) βιβλιοδετημένα αντίγραφα για τη Γραμματεία του ΠΜΣ
και τη Βιβλιοθήκη.
Ο οδηγός εκπόνησης της διπλωματικής εργασίας για
τον τρόπο σύνταξης και της δομής της είναι αναρτημένος στην ιστοσελίδα του ΠΜΣ, όπου καθορίζονται
μεταξύ άλλων η έκταση, η γραμματοσειρά, ο τρόπος
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
συγγραφής, ο αριθμός αντιτύπων της μεταπτυχιακής
διπλωματικής εργασίας που θα κατατεθεί και οτιδήποτε
άλλο σχετικό με τη δομή της καθώς και χρονοδιάγραμμα
διορθώσεών της.
Για την επιτυχή ολοκλήρωση των υποχρεώσεων του
μεταπτυχιακού φοιτητή που οδηγεί στην λήψη του Διπλώματος Μεταπτυχιακών Σπουδών θα πρέπει να έχει
λάβει προβιβάσιμο βαθμό σε δέκα (10) μαθήματα και
στη διπλωματική του εργασία.
Ο βαθμός του Διπλώματος Μεταπτυχιακών Σπουδών
(Δ.Μ.Σ.) προκύπτει από το σταθμικό μέσο όρο των μαθημάτων του ΠΜΣ και της Μεταπτυχιακής Διπλωματικής
Εργασίας (η στάθμιση γίνεται από τις πιστωτικές μονάδες των μαθημάτων και της ΜΔΕ) και υπολογίζεται, με
ακρίβεια δεύτερου δεκαδικού ψηφίου, με τον ακόλουθο
τρόπο: O βαθμός κάθε μαθήματος και της Μεταπτυχιακής Διπλωματικής Εργασίας, πολλαπλασιάζεται με τον
αντίστοιχο αριθμό πιστωτικών μονάδων (ECTS) και το
άθροισμα των γινομένων διαιρείται με τον ελάχιστο
αριθμό πιστωτικών μονάδων που απαιτούνται για τη
λήψη του ΔΜΣ που είναι 90.
7. Τρόπος υλοποίησης
7.1. Σύγχρονη εξ αποστάσεως εκπαίδευση
Η οργάνωση της εκπαιδευτικής διαδικασίας του ΠΜΣ
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης. Η οργάνωση
μαθημάτων και λοιπών εκπαιδευτικών δραστηριοτήτων με τη χρήση μεθόδων εξ αποστάσεως εκπαίδευσης
αφορά σε μαθήματα και εκπαιδευτικές δραστηριότητες
που από τη φύση τους δύνανται να υποστηριχτούν με
τη χρήση μεθόδων εξ αποστάσεως εκπαίδευσης και
δεν εμπεριέχουν πρακτική, εργαστηριακή ή κλινική
εξάσκηση των φοιτητών/τριών, που για τη διεξαγωγή
τους απαιτείται η συμμετοχή των φοιτητών/τριών με
φυσική παρουσία.
Η υποστήριξη του Εκπαιδευτικού προσωπικού και των
φοιτητών σε θέματα σχετικά με το σύστημα τηλεκπαίδευσης γίνεται σε πρώτο επίπεδο (Τμήματος) από τον
Υπεύθυνο Τμήματος και σε δεύτερο επίπεδο (Ιδρύματος)
από την Μονάδα Ψηφιακής Διακυβέρνησης του Πανεπιστημίου Θεσσαλίας.
7.2. Ασύγχρονη εξ αποστάσεως εκπαίδευση
Η εκπαιδευτική διαδικασία δύναται να πραγματοποιείται με τη χρήση μεθόδων ασύγχρονης εξ αποστάσεως
εκπαίδευσης, οι οποίες δεν υπερβαίνουν το είκοσι πέντε
τοις εκατό (25%) των πιστωτικών μονάδων του Π.Μ.Σ.
Το Π.Θ. διαθέτει ηλεκτρονική πλατφόρμα στην οποία
δύναται να αναρτάται εκπαιδευτικό υλικό ανά μάθημα
(σημειώσεις, παρουσιάσεις, ασκήσεις).
Η ηλεκτρονική πλατφόρμα είναι προσβάσιμη και σε
άτομα με αναπηρία.
Άρθρο 5
Οικονομικά, διαχείριση εσόδων και εξόδων
1. Πόροι
Οι πόροι του ΠΜΣ θα προέρχονται, όπως προαναφέρθηκε, από χορηγίες, δωρεές και τα τέλη φοίτησης
και η διαχείριση των εσόδων και εξόδων θα γίνεται από
τον Ε.Λ.Κ.Ε. του Πανεπιστημίου Θεσσαλίας με βάση την
κατανομή που προβλέπεται στην παρ. 3 του άρθρο  84
του ν. 4957/2022, ήτοι: α) σε ποσοστό 70% για τα λειτουργικά έξοδα του προγράμματος τα οποία κατανέμο-
νται σε δαπάνες διδασκαλίας, διοικητικής και τεχνικής
υποστήριξης, μετακινήσεων, εξοπλισμού, λογισμικού,
αναλώσιμων, χορήγησης υποτροφιών σε μεταπτυχιακούς φοιτητές και λοιπές δαπάνες και σε ποσοστό 30%
για την κάλυψη λειτουργικών εξόδων του Ιδρύματος.
Με ευθύνη του Δ/ντού του ΠΜΣ και μετά την έγκριση
της Συνέλευσης του Τμήματος Επιστήμης Ζωικής Παραγωγής θα πρέπει στο τέλος κάθε κύκλου του προγράμ-
ματος να δημοσιεύεται στην ιστοσελίδα του ΠΜΣ, ο απολογισμός εσόδων-εξόδων, με αναγραφή της κατανομής
των δαπανών ανά κατηγορία και ιδίως το ύψος των τελών φοίτησης, των αμοιβών των διδασκόντων στα ΠΜΣ
και του αριθμού των διδασκόντων που τις εισέπραξαν.
2. Διαχείριση
Η Συντονιστική Επιτροπή καταρτίζει τον αρχικό ετήσιο
προϋπολογισμό του Π.Μ.Σ. και τις τροποποιήσεις του και
εισηγείται την έγκρισή του προς την Επιτροπή Ερευνών
του Ειδικού Λογαριασμού Κονδυλίων Έρευνας (Ε.Λ.Κ.Ε.)
του Π.Θ.
Η Συνέλευση του Τμήματος ή η Επιτροπή Προγράμματος Σπουδών εγκρίνει τον απολογισμό του Π.Μ.Σ.,
κατόπιν εισήγησης της Συντονιστικής Επιτροπής.
Ο Διευθυντής του Π.Μ.Σ. είναι ο Επιστημονικός Υπεύθυνος του προγράμματος και ασκεί τις αντίστοιχες αρ-
μοδιότητες σύμφωνα με το άρθρο 234 του ν. 4957/2022.
Πιο συγκεκριμένα ο Διευθυντής του ΠΜΣ έχει την ευθύνη
παρακολούθησης, εκτέλεσης του προϋπολογισμού και
της έκδοσης εντολών πληρωμής των σχετικών δαπανών, ευθύνεται για τη σκοπιμότητα και επιλεξιμότητα
των δαπανών και την υποβολή των απαιτούμενων δικαιολογητικών δαπανών στον Ε.Λ.Κ.Ε. για τον έλεγχό τους,
την εκκαθάριση και την πληρωμή τους. Αν η δαπάνη δεν
προβλέπεται στον προϋπολογισμό του έργου, απαιτείται
αναμόρφωση του προϋπολογισμού και απόφαση της
Επιτροπής Ερευνών ύστερα από τεκμηριωμένο αίτημα του Διευθυντή και έγκριση από τη Συνέλευση του
τμήματος.
Η αμοιβή ενός διδάσκοντα από ΠΜΣ πραγματοποιείται
μετά από την κατάθεση των εγγράφων που προβλέπονται από τον ΕΛΚΕ του Π.Θ. Για όλες τις διαδικασίες οι-
κονομικής διαχείρισης των χρηματοδοτούμενων ΠΜΣ,
εφαρμόζονται από το ακαδημαϊκό έτος 2022-2023, ενιαία οι διατάξεις του ν. 4957/2022.
3. Δαπάνες
Επιτρέπονται δαπάνες εξοπλισμού και δαπάνες λογισμικού, δαπάνες χορήγησης υποτροφιών σε μετα-
πτυχιακούς φοιτητές, δαπάνες αναλωσίμων, δαπάνες
μετακινήσεων διδασκόντων, δαπάνες μετακινήσεων
φοιτητών του ΠΜΣ για εκπαιδευτικούς σκοπούς, αμοιβές
διδασκαλίας τακτικού προσωπικού των ΑΕΙ και ερευνητικών κέντρων και ινστιτούτων που συμμετέχουν, αμοιβές
έκτακτου διδακτικού προσωπικού, αμοιβές διδασκαλίας
προσωπικού της παρ. 4 του άρθρου 80 του ν. 4957/2022,
αμοιβές διοικητικής και τεχνικής υποστήριξης, δαπάνες
δημοσιότητας- προβολής, ετοιμασίας εκπαιδευτικού υλιΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
κού, συμμετοχής σε συνέδρια, οργάνωση συνεδρίων,
ανάρτησης εκπαιδευτικού υλικού κ.λπ. Δεν επιτρέπονται
αμοιβές για επίβλεψη διπλωματικών εργασιών, καθώς
και για τον Διευθυντή ή τον Αναπληρωτή του.
Άρθρο 6
Φοίτηση στο ΠΜΣ
1. Παρακολούθηση μαθημάτων.
Ο κάθε κύκλος (διάρκεια) του ΠΜΣ που οδηγεί σε
μεταπτυχιακό δίπλωμα ειδίκευσης (ΜΔΕ) είναι τρία (3)
εξάμηνα για πλήρη φοίτηση, εκ των οποίων το τελευταίο
εξάμηνο διατίθεται για την εκπόνηση της διπλωματικής
εργασίας.
Η παρακολούθηση των μαθημάτων είναι υποχρεωτική.
Το ανώτερο όριο των επιτρεπόμενων απουσιών για κάθε
μάθημα ορίζεται στο 30%.
Η δήλωση των μαθημάτων παρακολούθησης είναι
υποχρεωτική για κάθε εξάμηνο. Παραβίαση της προθεσμίας εγγραφής ισοδυναμεί με απώλεια της δυνατότη-
τας παρακολούθησης του τρέχοντος εξαμήνου. Σε αυτή
την περίπτωση, για τη συνέχιση της φοίτησης απαιτείται
απόφαση της Συνέλευσης Τμήματος, ύστερα από πρόταση της ΣΕ.
Είναι δυνατή η διαγραφή φοιτητή από το ΠΜΣ, χωρίς
την επιστροφή των τελών φοίτησης με απόφαση της
Συνέλευση του Τμήματος μετά από σχετική πρόταση
της Συντονιστικής Επιτροπής, στις περιπτώσεις της μη
τήρησης των παρακάτω υποχρεώσεών τους: Π.χ.
- Την τακτική παρακολούθηση των μαθημάτων σε
ποσοστό τουλάχιστον 70% των πραγματοποιηθέντων
διαλέξεων σε κάθε εξάμηνο.
- Να υποβάλλουν μέσα στις προβλεπόμενες προθεσμίες τις απαιτούμενες εργασίες για το κάθε μάθημα.
- Να προσέρχονται στις εξετάσεις.
- Να σέβονται και να τηρούν τις αποφάσεις των οργάνων των Τμημάτων καθώς και την ακαδημαϊκή δεο-
ντολογία.
Δύναται και μόνο σε εξαιρετικές περιπτώσεις να χορηγείται παράταση σπουδών και μέχρι ένα (1) έτος, κα-
τόπιν αιτιολογημένης απόφασης της Συνέλευσης του
Τμήματος.
2. Αναστολή φοίτησης.
Στους μεταπτυχιακούς/κες φοιτητές/τριες μπορεί να
χορηγηθεί, κατόπιν υποβολής σχετικής αίτησης, προσωρινή αναστολή σπουδών, που δεν μπορεί να υπερβαίνει
τα δύο (2) συνεχόμενα εξάμηνα. Κατά την διάρκεια της
αναστολής, ο μεταπτυχιακός φοιτητής χάνει την ιδιότητα
του φοιτητή. Ο χρόνος της αναστολής δεν προσμετράται
στην ανώτατη διάρκεια κανονικής φοίτησης.
3. Μερική φοίτηση.
Δίνεται η δυνατότητα μερικής φοίτησης του Προγράμματος για πέντε (5) εξάμηνα χωρίς πρόσθετη οικονομική
επιβάρυνση. Στη μερική φοίτηση οι φοιτητές επιλέγουν
2-3 από τα συνολικά πέντε (5) μαθήματα παρακολούθησης/εξάμηνο φοίτησης πριν την έναρξη των μαθημάτων.
Οι φοιτητές μερικής φοίτησης δηλώνουν την προτίμησή τους αυτή από την αρχή στην αίτηση υποβολής
για την εισαγωγή τους στο ΠΜΣ, εφόσον αδυνατούν
να ανταποκριθούν στις ελάχιστες απαιτήσεις του προγράμματος «πλήρους» φοίτησης για λόγους: ασθένειας,
φόρτου εργασίας (πάνω από 20 ώρες την εβδομάδα),
σοβαρούς οικογενειακούς, στράτευσης, ανωτέρας βίας
κ.λπ., που εξετάζονται και αποφασίζονται από τη Συνέλευση του Τμήματος. Η διάρκεια της μερικής δεν μπορεί
να υπερβαίνει το διπλάσιο της κανονικής φοίτησης.
4. Υλικοτεχνική Υποδομή.
Το Πρόγραμμα θα λειτουργήσει στις εγκαταστάσεις
του Τμήματος Επιστήμης Ζωικής Παραγωγής του Πανεπιστημίου Θεσσαλίας συνολικής επιφάνειας 6676.78 τ.μ.
που περιλαμβάνουν τα εξής κτίρια: Τμήμα Ζωικής Παραγωγής εμβαδού 2543.46 τ.μ, Ποιμνιοστάσιο εμβαδού
543.55 τ.μ, δύο(2) Βουστάσια εμβαδού 440.40 τ.μ. και
626.07 τ.μ, Πτηνοτροφείο εμβαδού 193.20 τ.μ., Αμελκτήριο Αγελάδων 248.73 τ.μ., Ξηραντήριο-Παρασκευαστή-
ριο εμβαδού 137.25 τ.μ., Αποθήκη Ζωοτροφών εμβαδού
199.22 τ.μ., Αιγοπροβατοστάσιο εμβαδού 573.15 τ.μ.,
Ορνιθοτροφείο εμβαδού 85.21 τ.μ., Γραφεία Ζωικής
Παραγωγής εμβαδού 164.47 τ.μ., Παχυντήριο εμβαδού
206.10 τ.μ., Ξηρά περίοδος - Τοκετός - Απογαλακτισμός
εμβαδού 372.02 τ.μ., Μικρό σφαγείο εμβαδού 163.68 τ.μ.,
Κτίριο αλόγων εμβαδού 20.18 τ.μ. σε οικοπεδική έκταση
918475 τ.μ., τα οποία είναι διαθέσιμα και για τη λειτουργία του Μεταπτυχιακού Προγράμματος Σπουδών.
Οι αίθουσες διδασκαλίας των μαθημάτων του ΠΜΣ
που αυτά πραγματοποιούνται είναι:
Αίθουσα 5 και τα εργαστήρια του Τμήματος.
Τα Εργαστήρια του Τμήματος καθώς και οι βιβλιοθήκες
του Ιδρύματος υποστηρίζουν με τον εξοπλισμό τους το
ΠΜΣ. Ειδικότερα στο Τμήμα υπάρχουν:
- Εργαστήριο Αναπαραγωγής Ζώων.
- Εργαστήριο Ανατομίας και Φυσιολογία Ζώων.
- Εργαστήριο Βιολογίας, Γενετικής και Βιοπληροφορικής.
- Εργαστήριο Διατροφής Ζώων.
- Εργαστήριο Ζωοτεχνίας-Εκτροφής Μηρυκαστικών
Ζώων.
- Εργαστήριο Ζωοτεχνίας-Εκτροφής Μονογαστρικών
Ζώων.
- Εργαστήριο Οικολογίας και Προστασίας Περιβάλλοντος.
- Εργαστήριο Οικονομίας Ζωικής παραγωγής.
- Εργαστήριο Τροφίμων Ζωικής προέλευσης.
- Εργαστήριο Υγείας Ζώων.
- Σταυλικές εγκαταστάσεις.
- Πιλοτικό Σφαγείο.
Κατά περίπτωση και για τη διεξαγωγή συμπληρωματικών ή/και προπαρασκευαστικών μαθημάτων, είναι δυ-
νατόν να αξιοποιηθούν και άλλες αίθουσες διδασκαλίας/
εργαστηριακοί χώροι, υπό τον όρο ότι αυτό δεν παρακωλύει την εκπαιδευτική διαδικασία του προπτυχιακού
προγράμματος εκπαίδευσης.
5. Ολοκλήρωση των σπουδών.
Ένας μεταπτυχιακός φοιτητής ή φοιτήτρια θεωρείται
κάτοχος του Διπλώματος Μεταπτυχιακών Σπουδών από
τη στιγμή που ολοκλήρωσε πλήρως τις υποχρεώσεις του.
Για να λάβει μέρος ο φοιτητής στην τελετή καθομολόγησης πρέπει να έχει: Π.χ.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
- Ολοκληρώσει με επιτυχία τον κύκλο σπουδών, όπως
προβλέπεται από το Πρόγραμμα Σπουδών.
- Να έχει παραδώσει την Ακαδημαϊκή ταυτότητα.
- Να μην έχει εκκρεμότητες με τη βιβλιοθήκη.
- Να έχει τακτοποιήσει τις οικονομικές εκκρεμότητες.
Η καθομολόγηση για τους μεταπτυχιακούς φοιτητές/τήτριες τελείται από τις Πρυτανικές Αρχές, παρουσία του
Διευθυντή του ΠΜΣ και του Προέδρου του Τμήματος.
6. Ιδρυματικό αποθετήριο.
Οι εγκεκριμένες Μεταπτυχιακές διπλωματικές εργασίες μετά το πέρας των ενδεχομένων διορθώσεων που
προτείνονται από τις εξεταστικές επιτροπές, κατατίθενται από τους υποψηφίους μεταπτυχιακούς φοιτητές
στη βιβλιοθήκη σε δύο αντίτυπα, ένα (1) βιβλιοδετημένο
έντυπο και ένα (1) αντίτυπο σε ηλεκτρονική μορφή. Η
Γραμματεία του τμήματος δεν ολοκληρώνει τα στάδια
της απόδοσης του αντίστοιχου ακαδημαϊκού τίτλου, αν
προηγουμένως δεν λαμβάνει από τους υποψηφίους, βεβαίωση κατάθεσης της μεταπτυχιακής ή διδακτορικής
διατριβής από τη Βιβλιοθήκη του ιδρύματος. Με ευθύνη της κεντρικής βιβλιοθήκης του ΠΘ όλες οι εργασίες
αυτές δημοσιεύονται στο ιδρυματικό αποθετήριο του
Πανεπιστημίου http://ir.lib.uth.gr/handle/11615/1
7. Βεβαιώσεις.
Η μορφή του Μεταπτυχιακού Διπλώματος, και το τελετουργικό της ορκωμοσίας, καθορίζονται στον κανονισμό
του ιδρύματος. Για τη μορφή του Παραρτήματος Διπλώματος, ισχύει η απόφαση του Πρυτανικού Συμβουλίου
της 224ης/17-10-2008 συνεδρίασής του και οι διατάξεις
της υπό στοιχεία Φ5/89656/Β3/13-8-2007 υπουργικής
απόφασης.
8. Γραμματειακή κάλυψη, τεχνολογική και οικονομική
υποστήριξη.
Η γραμματειακή κάλυψη του ΠΜΣ γίνεται από το διοικητικό προσωπικό του Τμήματος Επιστήμης Ζωικής
Παραγωγής που διαθέτει την κατάλληλη εμπειρία και
υπευθυνότητα και η αμοιβή τους βαρύνει τον προϋπολογισμό του ΠΜΣ.
9. Υποτροφίες.
Προβλέπεται η χορήγηση υποτροφιών αριστείας στου
μεταπτυχιακούς φοιτητές ως εξής::
Μια (1) υποτροφία στον φοιτητή που θα συμπληρώσει
την υψηλότερη βαθμολογία στα 5 μαθήματα του 1ου
εξαμήνου, που ισοδυναμεί με απαλλαγή των τελών φοίτησης ενός (1) εξαμήνου, ήτοι αξίας 1100 €.
Μια (1) υποτροφία στον φοιτητή που θα συμπληρώσει την υψηλότερη βαθμολογία στα 5 μαθήματα του 2
ου εξαμήνου, που ισοδυναμεί με απαλλαγή των τελών
φοίτησης ενός (1) εξαμήνου, ήτοι αξίας 1100 €.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Είναι δυνατή η χορήγηση υποτροφιών αριστείας σε
φοιτητές που θα λάβουν τις υψηλότερες βαθμολογίες
και στα δέκα (10) μαθήματα του ΠΜΣ, που ισοδυναμούν
με απαλλαγή των τελών φοίτησης ή μέρους αυτών, που
μπορεί να προσφέρεται από επιχειρήσεις σχετικές με το
αντικείμενο του ΠΜΣ, εφόσον αυτές γίνουν αποδεκτές
από τη ΣΕ του ΠΜΣ ή τη Συνέλευση του Τμήματος.
Υποτροφία δεν χορηγείται στην περίπτωση που ο
μεταπτυχιακός φοιτητής λαμβάνει ήδη υποτροφία από
άλλη πηγή.
Υποτροφίες δεν χορηγούνται σε φοιτητές που έχουν
εισαχθεί στο ΠΜΣ χωρίς την υποχρέωση καταβολής τελών φοίτησης.
Οι όροι χορήγησης, οι υποχρεώσεις και τα δικαιώματα
των υποτρόφων καθορίζονται από τον Κανονισμό λειτουργίας του ΠΜΣ
10. Ιστοσελίδα του ΠΜΣ.
Η επίσημη ιστοσελίδα του ΠΜΣ https://as.uth.gr/
spoudes/metaptychiakes/ενημερώνε ται διαρκώς και
περιέχει όλες τις πληροφορίες και ανακοινώσεις του
Προγράμματος και αποτελεί τον επίσημο χώρο ενημέρωσης των φοιτητών και φοιτητριών.
Άρθρο 7
Διασφάλιση ποιότητας
1. Πνευματικά δικαιώματα και λογοκλοπή.
Τα πνευματικά δικαιώματα των Μεταπτυχιακών Διπλωματικών Εργασιών ή δικαιώματα ευρεσιτεχνίας ή εμπο-
ρικής εκμετάλλευσης των εργασιών καθορίζονται με
σχετικές αποφάσεις της Επιτροπής Δεοντολογίας του ΠΘ.
Κάθε είδους λογοκλοπή στις εργασίες των μαθημάτων,
τις δημοσιεύσεις ή τη συγγραφή των Μεταπτυχιακών
Διπλωματικών Εργασιών επινόηση ερευνητικών δεδομένων και αντιεπιστημονική συμπεριφορά γενικότερα
απαγορεύεται. Η Επιτροπή Δεοντολογίας είναι αρμόδια
να ενημερώνει σχετικά τους φοιτητές και φοιτήτριες των
ΠΜΣ και να επιβάλλει ποινές, όπου αυτό είναι αναγκαίο.
Λεπτομερείς οδηγίες για το θέμα θα εκδίδονται από την
Επιτροπή Δεοντολογίας του Πανεπιστημίου.
Καμία μεταπτυχιακή εργασία δεν κατατίθεται για υποστήριξη αν προηγουμένως δεν ελεγχθεί από την ηλε-
κτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
2. Επιτροπή Ηθικής και Δεοντολογίας της Έρευνας- Τριμελής Εσωτερική Υποεπιτροπή Ηθικής και Δεοντολογίας
της Έρευνας.
Σύμφωνα με το άρθρο 279 του ν. 4957/2022, η Επιτροπή Ηθικής και Δεοντολογίας της Έρευνας μπορεί να
γνωματεύσει σε θέματα ηθικής και δεοντολογίας που
αφορούν άρθρο προς δημοσίευση σε επιστημονικό
περιοδικό ή υπό εκπόνηση διπλωματική εργασία ή διδακτορική διατριβή.
Ωστόσο, σύμφωνα με την απόφαση του Πρυτανικού
Συμβουλίου στην υπ’ αρ. 53/23-10-2019 συνεδρίασή του,
όσον αφορά τα θέματα ελέγχου εμπιστευτικότητας, σεβασμού προσωπικών δεδομένων και λοιπών κανόνων
ηθικής και δεοντολογίας των διπλωματικών προπτυχιακών εργασιών, των μεταπτυχιακών εργασιών και των δι-
δακτορικών διατριβών, το κάθε Τμήμα συγκροτεί τριμελή υποεπιτροπή Ηθικής και Δεοντολογίας της Έρευνας.
Ως προς τη διαδικασία, οι ενδιαφερόμενοι υποβάλλουν: 1) αίτηση εξέτασης της πρότασης, 2) περιγραφή
της ερευνητικής πρότασης, 3) ερευνητικά πρωτόκολλα, έντυπα συναίνεσης και λοιπά δικαιολογητικά, που
κρίνονται ως αναγκαία με βάση τα επιστημονικά πεδία.
Τα υποδείγματα για τη σύνταξη των σχετικών εντύπων
βρίσκονται στην ιστοσελίδα του Πανεπιστημίου ΘεσΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1835/26.03.2024
σαλίας στην ηλεκτρονική διεύθυνση: https://2018.uth.
gr/panepistimio/thesmika/themata - deontologias/
Εσωτερική Επιτροπή Ηθικής και Δεοντολογίας/Σχετικά
Έντυπα - Έγγραφα.
Μετά τον έλεγχο της πρότασης, η Επιτροπή του Τμήματος εκδίδει Βεβαίωση έγκρισης της πρότασης της δι-
πλωματικής προπτυχιακής εργασίας, της μεταπτυχιακής
εργασίας ή της διδακτορικής διατριβής. Στην περίπτωση
που υπάρξει απόρριψη της αίτησης ή διαφωνία μεταξύ
των μελών της Επιτροπής, θα διαβιβάζεται στην Επιτροπή Ηθικής και Δεοντολογίας της Έρευνας του Πανεπιστη-
μίου Θεσσαλίας. Οι Βεβαιώσεις έγκρισης θα αναρτώνται
στο πληροφοριακό σύστημα της ΜΟΔΙΠ.
3. Αξιολόγηση/Έλεγχος Ποιότητας Προγράμματος
Το ΠΜΣ συνολικά, αλλά και τα επιμέρους μαθήματα θα
αξιολογούνται συστηματικά σύμφωνα με τις προτεινόμενες διαδικασίες και τα κριτήρια που έχουν θεσπιστεί
από το Εσωτερικό Σύστημα Διασφάλισης Ποιότητας του
Πανεπιστημίου Θεσσαλίας και παράλληλα συνεισφέρουν
στην περαιτέρω βελτίωσή του.
Άρθρο 8
Χρονική διάρκεια λειτουργίας Π.Μ.Σ.
Το Π.Μ.Σ. θα λειτουργήσει μέχρι και το ακαδημαϊκό
έτος 2026-2027, εφόσον πληροί τα κριτήρια της εσωτερικής και εξωτερικής αξιολόγησης, σύμφωνα με την
ισχύουσα νομοθεσία.
Άρθρο 9
Μεταβατικές ρυθμίσεις
Οποιοδήποτε θέμα προκύψει στο μέλλον που δεν
καλύπτεται από τη σχετική νομοθεσία ή τον οικείο Κανονισμό Μεταπτυχιακών Σπουδών, θα αντιμετωπιστεί
με αποφάσεις της Συνέλευσης του Τμήματος Επιστήμης
Ζωικής Παραγωγής, ύστερα από εισήγηση του Διευθυντή και της Συντονιστικής Επιτροπής του Προγράμμα-
τος και της Συγκλήτου του Ιδρύματος με τροποποίηση
του Κανονισμού και δημοσίευση στην Εφημερίδα της
Κυβερνήσεως.
Η τακτική αναθεώρηση του παρόντος εσωτερικού κανονισμού μεταπτυχιακών σπουδών δύναται να πραγμα-
τοποιείται κάθε διετία.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 11 Μαρτίου 2024
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ

[Source: 20240201835.pdf | Tokens: 53194]